[pic] | EUROOPAN YHTEISÖJEN KOMISSIO | Bryssel 5.6.2009 KOM(2009) 265 lopullinen 2006/0008 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja sen liitteiden sisällön määrittämisestä KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2006/0008 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja sen liitteiden sisällön määrittämisestä 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista neljästä tarkistuksesta. 2. Tausta Päivä, jona ehdotukset on toimitettu parlamentille ja neuvostolle: - ehdotus KOM(2006) 7 lopullinen (2006/0008/COD) - ehdotus KOM(2007) 376 lopullinen (2007/0129 (COD) | 24. tammikuuta 2006 3. heinäkuuta 2007 | Päivä, jona Euroopan talous- ja sosiaalikomitea on antanut lausuntonsa: | 26. lokakuuta 2006 | Päivä, jona Euroopan parlamentti on antanut lausuntonsa ensimmäisessä käsittelyssä: | 9. heinäkuuta 2008 | Päivä, jona muutettu ehdotus (KOM(2008) 648 lopullinen) (2006/0008/COD) on toimitettu: | 15. lokakuuta 2008 | Päivä, jona yhteinen kanta on vahvistettu: | 17. joulukuuta 2008 | Päivä, jona komissio on antanut tiedonantonsa: | 7. tammikuuta 2009 | Päivä, jona Euroopan parlamentti on antanut lausuntonsa toisessa käsittelyssä: | 22. huhtikuuta 2009 | 3. Ehdotuksen tarkoitus Euroopan parlamentti ja neuvosto antoivat 29. huhtikuuta 2004 asetuksen (EY) N:o 883/2004[1] sosiaaliturvajärjestelmien yhteensovittamisesta; kyseinen asetus on tarkoitettu korvaamaan asetus (ETY) N:o 1408/71[2]. Asetus (EY) N:o 883/2004 sisältää useita liitteitä, joissa on yksittäisiä jäsenvaltioita koskevia säännöksiä. Joidenkin näiden liitteiden sisältöä ei ollut määritetty, kun asetus (EY) N:o 883/2004 annettiin. Sen vuoksi asetuksessa (EY) N:o 883/2004 säädetään, että sen liitteiden II (voimassa pysyvien sopimusten määräykset), X (maksuihin perustumattomat erityiset rahaetuudet) ja XI (erityissäännökset jäsenvaltioiden lainsäädäntöjen soveltamiseksi) sisältö olisi määritettävä ennen asetuksen soveltamisen alkamispäivää. Lisäksi joitain asetuksen (EY) N:o 883/2004 liitteistä on mukautettava, jotta otetaan huomioon asetuksen hyväksymisen jälkeen Euroopan unioniin liittyneiden jäsenvaltioiden vaatimukset sekä viimeaikainen kehitys muissa jäsenvaltioissa. Tätä taustaa vasten komissio hyväksyi 24. tammikuuta 2006 ja 3. heinäkuuta 2007 seuraavat kaksi ehdotusta: - Ehdotus: Euroopan parlamentin ja neuvoston asetus sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja liitteen XI sisällön määrittämisestä; - Ehdotus: Euroopan parlamentin ja neuvoston asetus sosiaaliturvajärjestelmien yhteensovittamisesta annetun asetuksen (EY) N:o 883/2004 liitteiden muuttamisesta. Komissio esitti muutetun ehdotuksensa 15. lokakuuta 2008 ja otti huomioon Euroopan parlamentin tarkistuksen, joka koski kahden alkuperäisen ehdotuksen yhdistämistä yhdeksi tekstiksi. Toista ehdotusta (2007/0129/COD) koskeva menettely lopetettiin, koska se sisällytettiin ensimmäistä ehdotusta (2006/0008/COD) koskevaan menettelyyn. Liitteen XI sisällön määrittämistä koskeva asetusehdotus sisältää lisäsääntöjä, jotka koskevat yksittäisten jäsenvaltioiden lainsäädäntöön liittyviä erityisiä näkökohtia, jotta varmistetaan, että asetusta (EY) N:o 883/2004 sovelletaan moitteettomasti asianomaisissa jäsenvaltioissa. Yleisen yksinkertaistamistavoitteen mukaisesti ehdotuksessa on vähemmän kohtia kuin asetuksen (ETY) N:o 1408/71 vastaavassa liitteessä VI. Asetuksen (EY) N:o 883/2004 liitteet II ja X sisältävät vastaavia säännöksiä kuin asetuksen (ETY) N:o 1408/71 liitteet III ja II a. Muita liitteitä on täydennettävä, jotta otetaan huomioon EU:hun asetuksen (EY) N:o 883/2004 antamispäivän jälkeen liittyneet jäsenvaltiot. Myös osassa näistä liitteistä on vastaavia säännöksiä kuin asetuksessa (ETY) N:o 1408/71. Liitteessä I oleva 1 osa (elatustuet) ja liitteet III ja IV (terveydenhoitoetuuksia koskevia erityissääntöjä) ovat kuitenkin uusia. 4. Komission lausunto Euroopan parlamentin ehdottamista tarkistuksista 4.1. Komission hyväksymät tarkistukset Komissio hyväksyy kaikki neljä parlamentin tekemää tarkistusta. Kyseiset neljä tarkistusta koskevat liitettä III, joka sisältää luettelon jäsenvaltioista, joissa on käytössä ”rajatyöntekijän perheenjäsenten luontoisetuuksia koskevien oikeuksien rajoittaminen” toimivaltaisessa jäsenvaltiossa. Tekstin mukaan liitettä III tarkastellaan uudelleen viimeistään viiden vuoden kuluttua asetuksen voimaantulopäivästä. Vastaavilla neljällä tarkistuksella (uusi johdanto-osan 7 a kappale, 1 artiklan 7 kohta, 1 artiklan 8 kohta ja 1 artiklan 9 kohdan uusi b a alakohta) pyritään kaikilla selventämään sitä, että uudelleentarkastelun tavoitteena on periaatteessa liitteen III kumoaminen, ellei ole pakottavia syitä toimia toisin. 5. PÄÄTELMÄ Komissio muuttaa ehdotustaan EY:n perustamissopimuksen 250 artiklan 2 kohdan nojalla edellä esitetyllä tavalla. [1] EUVL L 166, 30.4.2004, oikaistu versio EUVL L 200, 7.6.2004, s. 1. [2] Neuvoston asetus (ETY) N:o 1408/71 sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä, EYVL L 149, 5.7.1971, s. 2.